b)

aitab esimese läbivaatamiskonverentsi loodud raamistiku alusel saavutada konsensust teise läbivaatamiskonverentsi tulemuslikkuse tagamiseks ja edendab muu hulgas järgmisi olulisi küsimusi: i) keemiarelvade keelustamise kõikehõlmavuse taaskinnitamine, mis on sätestatud universaalkriteeriumis, — kinnitades veel kord, et konventsioonis olevaid keelde kohaldatakse kõikide mürgiste kemikaalide suhtes, välja arvatud juhul, kui selline kemikaal on kavandatud konventsioonis mittekeelatud eesmärgil kasutamiseks juhul, kui ainete liigid ja kogused on kohased nimetatud eesmärkidega, ja võetakse arvesse alates esimesest läbivaatamiskonverentsist toimunud teaduse ja tehnika arengut, — rõhutades osalisriikide kohustust kajastada universaalkriteeriumi oma siseriiklikes rakendusaktides ja haldustegevuses, — rõhutades osalisriikide kohustust deklareerida massirahutuste kontrollimiseks mõeldud keemilisi ühendeid; ii) kinnitada taas keemiarelvi valdavate riikide poolset kohustust hävitada oma keemiarelvad kooskõlas CWC tähtaegadega, — tervitades valdajariikides saavutatud edu ja tehtud jõupingutusi, et pidada kinni tähtaegadest, nõudes samal ajal toimetulemist hävitamisel esinevate hilinemistega, — rõhutades keemiarelvade hävitamise kohapeal jätkuvate inspekteerimistena toimuva süstemaatilise kontrolli tähtsust, — hinnates edusamme keemiarelvade hävitamisel, võttes muu hulgas arvesse osalisriikide konverentsi 11. istungi otsuse kohaseid täitevnõukogu esindajate külastuste tulemusi, — rõhutades poliitikat kujundavate organite vastutust osalisriikide vastavuse õigeaegsel hindamisel kokkulepitud tähtaegadest kinnipidamise osas; iii) kontrollisüsteemi edasine tugevdamine konventsiooniga mittekeelatud tegevuste suhtes, et parandada keemiarelvade leviku tõkestamise usaldusväärsust ja edendades koostööd tööstusega, — jätkates konventsiooni keeldude suhtes teadlikkuse parandamist valitsuse, tööstuse, teadusasutuste ja valitsusväliste organisatsioonide poolt, — rõhutades vajadust suurendada kontrollide arvu muudes keemiatööstuse rajatistes (OCPF) ja parandada vajaduse korral kontrollisüsteemi tõhusust, lugedes esmatähtsaks neid objekte, mis on konventsiooni seisukohalt väga olulised, ja parandades osalisriikide deklaratsioone OCPFdega seotud objektide kohta; iv) konventsiooni konsulteerimist, koostööd ja teabe kogumist käsitlevate sätete, eelkõige etteteatamata kontrolle käsitlevate sätete rakendamine, mis on OPCW kontrollisüsteemi asendamatu ja kasutusvalmis vahend ning otstarbekas ja kasutatav tööriist; rõhutades osalisriikide seaduslikku õigust nõuda etteteatamata kontrolli ilma eelneva konsulteerimiseta; ja julgustades vajaduse korral enesestmõistetavalt mehhanismi kasutamist; v) kohandatud strateegiate väljatöötamine CWC kõikehõlmavuse saavutamiseks, eelkõige Lähis-Idas, sealhulgas piirkondlikud seminarid asjaomastes piirkondades; vi) siseriiklike rakendusmeetmete pidev parandamine, ja meenutamine, et täielik vastavus VII artikliga on CWC kontrollisüsteemi praeguse ja tulevase tõhususe jaoks ülioluline tegur, sealhulgas: — abistades abi vajavaid osalisriike, näiteks Euroopa Liidu ühismeetmete abil; ja — tugevdades keemiarelvade omandamise tõkestamiseks vajalikku riiklikku ekspordikontrolli; vii) tagades OPCW abi osutamise ja kaitse suutlikkust; viii) rahvusvahelise koostöö edendamine kooskõlas konventsiooniga, ja eelkõige OPCW tegevuses osalisriikide suutlikkuse suurendamiseks, arendades nende keemiatööstust ja kaubandust; ix) alustada tööd tagamaks, et pärast kõikide keemiarelvade täielikku hävitamist oleks OPCW valmis keskenduma ülejäänud ülesannetele, eelkõige oma rollile massihävitusrelvade leviku tõkestamisel; x) kooskõla ÜRO julgeolekunõukogu resolutsioonidega 1540 (2004) ja 1673 (2006) võetud kohustustega, eelkõige kutsuda üles praktilisele koostööle OPCW ja ÜRO 1540 komitee vahel, ning koostööle muudel foorumitel eesmärgiga vältida riski, et keemiarelvi omandatakse või kasutatakse terroristlikel eesmärkidel, sealhulgas riski, et terroristid pääsevad juurde materjalidele, seadmetele või teadmistele, mida saaks kasutada keemiarelvade väljatöötamiseks ja tootmiseks; xi) G8 ülemaailmsed partnerlusprogrammid, mis on suunatud massihävitusrelvade leviku tõkestamisele desarmeerimise ning sensitiivsete materjalide, seadmete ja teadmiste kontrollimise ning turvalisuse toetamise kaudu.